Γνώμες και Στάσεις Εκπαιδευτικών Αγγλικής Γλώσσας για την Σύγχρονη Εξ Αποστάσεως Γλωσσική Διδασκαλία
Creators: name: Παλάσκα, Ελένη Δημητρίου
Publisher: name: Aristotle University of Thessaloniki
Year: 2023
Subjects: Αγγλικά
Εξ Αποστάσεως Διδασκαλία
Δεξιότητες Γραπτού και Προφορικού Λόγου
Πρακτικές Διδασκαλίας
Χαρακτηριστικά Εκπαιδευτικών
English
Teaching Practices
Distance Teaching
Online Courses
Reading, Writing, Listening, Speaking
Teacher Characteristics

description: Οι νέες ανάγκες που δημιουργήθηκαν στην ξενόγλωσση εκπαίδευση, όσον αφορά την πρόσβαση των μαθητών στο γλωσσικό μάθημα, οδήγησαν τους εκπαιδευτικούς αγγλικής γλώσσας στην εντατικοποίηση της εξ αποστάσεως διδασκαλίας. Προέκυψαν λοιπόν νέες προκλήσεις για τους εκπαιδευτικούς, οι οποίοι καλούνται πλέον να ενσωματώσουν στην διδασκαλία τους τις πρακτικές διδασκαλίας που οι ίδιοι κρίνουν ως καταλληλότερες και αποτελεσματικότερες για την κατάκτηση της αγγλικής γλώσσας από τους μαθητές τους. Σκοπός της παρούσας εργασίας ήταν να διερευνηθούν οι βιβλιογραφικά συνηθέστερες πρακτικές διδασκαλίας σε online μαθήματα για τις τέσσερις βασικές γλωσσικές δεξιότητες γραπτού και προφορικού λόγου στην αγγλική γλώσσα (Reading, Writing, Listening, Speaking). Για κάθε γλωσσική δεξιότητα, επιλέχθηκαν να περιγραφούν τέσσερις πρακτικές διδασκαλίας και κάθε πρακτική να εξεταστεί με βάση τα ιδιαίτερα χαρακτηριστικά των εκπαιδευτικών της αγγλικής γλώσσας στην Ελλάδα. Οι συμμετέχοντες στην έρευνα (Ν=352) ήταν ενεργοί καθηγητές και καθηγήτριες της αγγλικής γλώσσας που διδάσκουν σε online μαθήματα. Οι συμμετέχοντες απάντησαν σε ένα ανώνυμο ηλεκτρονικό ερωτηματολόγιο με 22 ερωτήσεις. Εκτός από δημογραφικά χαρακτηριστικά (το φύλο, την ηλικιακή ομάδα, το μορφωτικό επίπεδο, τον τομέα δραστηριοποίησης, τα συνολικά έτη διδασκαλίας και τον χρόνο της online διδασκαλίας), το ερωτηματολόγιο περιλάμβανε ερωτήσεις που αφορούν τις διδακτικές πρακτικές που ακολουθούνται από τους συμμετέχοντες. Η ανάλυση των εμπειρικών δεδομένων πραγματοποιήθηκε με την χρήση περιγραφικών στατιστικών τεχνικών στο λογισμικό SPSS. Οι πρακτικές διδασκαλίας που διαπιστώθηκε ότι επιλέγουν συνηθέστερα οι συμμετέχοντες στην online διδασκαλία τους ήταν η χρήση δραστηριοτήτων αξιολόγησης των μαθητών στα γραπτά κείμενα και στο ηχητικό υλικό, η παρακολούθηση βίντεο για την καλλιέργεια των προφορικών δεξιοτήτων τους και η άμεση ανατροφοδότηση στις γραπτές εργασίες των μαθητών. Αντιθέτως, τα αποτελέσματα έδειξαν ότι οι συμμετέχοντες αποφεύγουν την μετάφραση από την ελληνική προς την αγγλική γλώσσα, την συνεργατική ακρόαση του ηχητικού υλικού και την προφορική ανατροφοδότηση μεταξύ των μαθητών. Τα αποτελέσματα συζητούνται στο πλαίσιο αναβάθμισης των πρακτικών διδακτικής του μαθήματος της αγγλικής γλώσσας.
description: The new needs created in foreign language education, regarding the access of the students to the language lesson, led the English language teachers to intensification of the distance teaching. New challenges have arisen for the teachers, who are now called upon to incorporate into their lessons the teaching practices which they deem to be most appropriate and effective for the acquisition of the English language by their students. The purpose of this study was to investigate the bibliographically most common teaching practices in online lessons for the four basic language skills of written and spoken English (Reading, Writing, Listening, Speaking). For each language skill, four teaching practices were selected to be described and each practice to be examined on the basis of the particular characteristics of English language teachers in Greece. The participants in the research (N=352) were active English teachers who teach in online courses. The participants answered an anonymous electronic questionnaire with 22 questions. In addition to demographic characteristics (sex, age group, educational level, field of activity, total years of teaching and time of online teaching), the questionnaire included questions about the teaching practices followed by the participants. The analysis of the empirical data was performed by using descriptive statistical techniques in the SPSS software. The teaching practices found to be more commonly chosen by participants in their online teaching were the use of student assessment activities in written texts and audio material, video watching to cultivate their oral skills, and the direct feedback on student written assignments. On the contrary, the results showed that the participants avoid the translation from Greek to English, the collaborative listening of the audio material and the oral feedback between the students. The results are discussed in the context of upgrading the teaching practices of the English language course.